L’alcalde de Sagunt recomana a la ciutadania que extreme les precaucions davant les possibles fortes tempestes previstes per als pròxims dies
10 de setembre 2019

![Imagen 1](/media/actualidad/PublishingImages/1 Políticos/C_Ayuntamiento.JPG)

L’alcalde de Sagunt, Darío Moreno, ha fet una crida a la ciutadania perquè extreme les precaucions davant el temporal de fortes tempestes que es preveuen per als pròxims dies. Moreno ha informat que Sagunt, i gran part de la Comunitat Valenciana, es troba en situació de preemergència nivell taronja per pluges i nivell groc per riscos de fenòmens costaners, per la qual cosa “**hem posat en alerta els diferents servicis i departaments de l’ajuntament que poden ser essencials davant esta situació, com ara la Policia Local, la Protecció Civil, Manteniment o Aigües, així com el Consell Agrari pel que respecta als disseminats, als camins rural i els canals**”.

  

Per altra banda, l’alcalde ha recomanat que, en cas de fortes tempestes, s’eviten els trajectes innecessaris, les zones que poden tindre un cabal d’aigua perillós, la circulació amb bicicletes i, en la mesura que siga possible, que romanen a casa durant els temps que duren les pluges. A més ha recordat que si hi haguera qualsevol tipus de problema que no dubten a telefonar al telèfon d’emergències 112.

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-recomana-a-la-ciutadania-que-extreme-les-precaucions-davant-les-possibles-fortes-tempestes-previstes-per-als-proxims-dies/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-recomana-a-la-ciutadania-que-extreme-les-precaucions-davant-les-possibles-fortes-tempestes-previstes-per-als-proxims-dies/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-recomana-a-la-ciutadania-que-extreme-les-precaucions-davant-les-possibles-fortes-tempestes-previstes-per-als-proxims-dies/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-recomana-a-la-ciutadania-que-extreme-les-precaucions-davant-les-possibles-fortes-tempestes-previstes-per-als-proxims-dies/)